༈ འཇམ་དཔལ་སྨྲ་སེང་གི་བསྟོད་པ་བོ་དོང་ཆོས་རྒྱལ་གྱིས་
མཛད་པ་བཞུགས་སོ། །
རབ་གསལ་པདྨའི་ལྟེ་བར་བུང་བའི་ཚོགས། །ཆར་སྤྲིན་སྔོ་བསངས་ལྟར་འདུས་རི་དྭགས་
ཀྱི། །དབང་བོའི་གདན་ལ་མིག་སྨན་རི་བོའི་རྩེར། །ཉི་གཞོན་འོད་ཟེར་འཆར་ཁའི་དབང་བོར་
འདུད། །ཐུན་མཚམས་ལི་ཁྲིའི་མདོག་ལྡན་གཞོན་ནུ་ཁྱོད། །རབ་མཛེས་ན་བཟའ་དབང་བོའི་
གཞུ་འདྲ་ཞིང་། །འཆི་མེད་སྐྱེངས་པའི་རྒྱན་གྱིས་བཀོད་པ་བཀྲ། །ལྷ་བརྒྱའི་དབུས་ན་རྣམ་རོལ་
ཁྱོད་ལ་འདུད། །ཐོར་ཅོག་ནོར་བུའི་འོད་ཀྱིས་ཉི་ཟླ་འཇོམས། །དྲི་མེད་རལ་གྲིའི་མདངས་ཀྱིས་
ནམ་མཁའ་འཕྲོག །མང་ཐོས་གླེགས་བམ་སྙན་གྱི་པདྨར་གསལ། །ཞི་བ་ཟུར་ཕུད་ལྔ་ལྡན་ཁྱོད་
ལ་འདུད། །སྤྲོས་མེད་ཆོས་སྐུའི་ངང་ལ་རྟག་བཞུགས་ཤིང་། །དཔག་མེད་གཟུགས་སྐུ་ཉི་ཟླའི་
དཀྱིལ་འཁོར་རྒྱས། །ཚད་མེད་འཕྲིན་ལས་སྣ་ཚོགས་འོད་ཟེར་འགྱེད། །མངོན་མེད་འཇིག་རྟེན་
སྒྲོན་མེ་ཁྱོད་ལ་འདུད། །ནམ་མཁའ་མཉམ་པའི་ལུས་བཏུད་ཕྱག་འཚལ་ཞིང་། །ནམ་མཁའ་
ཁྱད་པའི་མཆོད་སྤྲིན་རྒྱ་མཚོས་མཆོད། །ནམ་མཁའི་ངང་དུ་སྡིག་པ་ཐམས་ཅད་གཤེགས། །ནམ་
མཁའ་ལྟར་དག་དགེ་ལ་རྗེས་ཡི་རང་། །རྟག་ཏུ་ཆོས་ཀྱི་འཁོར་ལོ་སྐོར་མཛད་ཅིང་། །རྟག་པར་
མྱ་ངན་མི་འདའ་བཞུགས་སུ་གསོལ། །བདག་སོགས་སྤྲོས་དང་བྲལ་བའི་བྱང་ཆུབ་ཏུ། །རྟག་
པར་དགེ་བ་ཐམས་ཅད་རབ་ཏུ་བསྔོ། །ཡོན་ཏན་ཐམས་ཅད་བདག་ལ་མངོན་གྱུར་ནས། །འགྲོ་བ་
ཀུན་གྱི་དོན་རྣམས་སྐད་ཅིག་ལ། །ཐོགས་པ་མེད་པའི་ཚུལ་གྱི་འགྲོ་གྱུར་ནས། །མགོན་པོ་འཇམ་
88

༄༅། །བཀའ་འབུམ་ཐོར་བུ་བཞུགས་སོ། །
དབྱངས་གོ་འཕངས་མྱུར་ཐོབ་ཤོག །འཇམ་དབྱངས་སྨྲ་བའི་སེངྒེ་ལ་བསྟོད་པ་འདི་ནི། ཐམས་
ཅད་མཁྱེན་པ་བོ་དོང་ཆོས་ཀྱི་རྒྱལ་བོའི་ཞལ་སྔ་ནས་མཛད་པའོ། །བཀྲ་ཤིས།། །།